**Sisekaitseakadeemia 2022/2023. õppeaasta**

### RANNAVÕRKPALLI MEISTRIVÕISTLUSTE JUHEND

**1. *Eesmärk.***

Populariseerida rannavõrkpalli ning selgitada välja 2022/2023. õppeaasta Sisekaitseakadeemia parim rannavõrkpallinaiskond ja -meeskond.

Valmistuda ametkondlikeks võistlusteks.

**2. *Läbiviimise koht ja aeg.***

Mängud viiakse läbi Sportland **Pärnu** Beach Arenal, ühepäevase võistlusena reedel, **16. juunil** ajavahemikus kell **11.00-16.00**. Täpsem ajakava selgub pärast võistkondade registreerumist.

**3. *Võistluste korraldamine****.*

Võistluste üldjuhtimist koordineerib spordijuht-vanemlektor Epp Jalakas. Mänge vilistavad võistkondade liikmed, kes ise parasjagu ei mängi ja on teadlikud kehtivatest reeglitest. Peakorraldaja on Madis Parrol.

**4. *Võistluste süsteem****.*

Võistlustel juhindutakse kehtivatest rannavõrkpallireeglitest, väikeste mööndustega (ülalt sööt ja tõste). **Geimides mängitavate punktide arv otsustatakse peale eelregistreerimise lõppu vastavalt registreerunud võistkondade arvule (ühes võistkonnas maksimaalselt 2 liiget).**

Mängijatel, kes õpivad erinevates kolledžitest ning soovivad moodustada võistkonda, on osalemine lubatud. Võistlustel saavad osaleda kõik Sisekaitseakadeemia õppurid, töötajad ja vilistlased. Võistlustel osalevad meeskonnad ja naiskonnad eraldi. Vastavalt osalevate võistkondade arvule mängitakse ringsüsteemis (kõik omavahel läbi) või loositakse võistkonnad kahte alagruppi. Süsteem ja esmane ajakava täpsustatakse pärast registreerumist ja edastatakse võistkonna esindajaile/registreerujale e-postiga.

**5. *Paremuse selgitamine****.*

Võit annab 2 punkti, kaotus 1 punkti, loobumine 0 punkti.

Võrdsete punktide korral kahe võistkonna vahel otsustab paremuse omavaheline mäng. Võrdsete punktide korral kolme või enama võistkonna vahel otsustab paremuse omavaheliste mängude geimide suhe, selle võrdsuse korral parem punktide suhe.

**6. *Autasustamine.***

Esikolmikusse tulnud mees- ja naiskondi autasustatakse medalitega, võitnud tiimi rändkarikaga.

**7.** ***Eelregistreerimine ja muud küsimused.***

Võistkondade nimeline eelregistreerimine toimub e-posti teel (Madis.Parrol@kad.sisekaitse.ee) **6. juunini**, sest varakult on vaja koostada ajakava ja täpsustada väljakute kasutamise aeg.

Võistluste toimumiseks peab vastavas kategoorias olema üles antud vähemalt 3 võistkonda.

Epp Jalakas

spordijuht-vanemlektor